KOMISIJOS REGLAMENTAS (EB) Nr. 260/2006
2006 m. vasario 15 d.
iš dalies keičiantis Reglamentą (EB) Nr. 1573/2005, skelbiantį nuolatinį konkursą Vokietijos intervencinės agentūros saugomų rugių perpardavimui Bendrijos rinkoje, siekiant juos perdirbti į biokuro gamybai skirtą bioetanolį
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
kadangi:
(1)
Iš rugių, pateiktų pagal Komisijos reglamentu (EB) Nr. 1573/2005 (2) skelbtą konkursą, gautą bioetanolį galutinei biokuro gamybai naudoti reikia įvairių ūkio subjektų dalyvavimo ir bioetanolio pervežimo į pramonininkų, atsakingų už bioetanolio sumaišymą su kitomis kuro rūšimis, įmones.
(2)
Atsižvelgiant į naudojamas ekonomines grandis, reikalaujančioms bioetanolio pervežimo, reikėtų numatyti galimybę saugoti bioetanolį pas tarpininkus, sumaišant jį su tokiais pačiais produktais, gautais ne pagal minėtą konkursą. Vis dėlto reikėtų išsaugoti kiekio srautų, gautų pagal konkursą, atsekamumą.
(3)
Todėl Reglamentą (EB) Nr. 1573/2005 reikėtų atitinkamai iš dalies pakeisti.
(4)
Šiame reglamente numatytos priemonės atitinka Javų vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB) Nr. 1573/2005 8 straipsnio 3 dalis keičiama taip:
„3. Nukrypstant nuo Reglamento (EEB) Nr. 3002/92 7 straipsnio 1 dalies a punkto laikoma, kad rugiai naudojami tinkamai, jei jie sandėliuojami bioetanolio perdirbimo įmonėje, jie yra perdirbami į bioetanolį ir jei biokuro gamintojas įrodo, kad jis šį bioetanolį perdirbo į biokurą. Perdirbimas į biokurą įrodomas skirtingoms dalyvaujančioms šalims pateikiant apskaitos dokumentus ir produktų judėjimą patvirtinančius dokumentus. Esant tokioms sąlygoms tarpinio sandėliavimo metu bioetanolis gali būti sumaišomas su kitu bioetanoliu.“.
2 straipsnis
Šis reglamentas įsigalioja trečią dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2006 m. vasario 15 d.